Tadelakt wiad aus an natialichn, hochhydraulischn Muschlkoich aus da Region um Marrakesch in Marokko gwunna. Bei da Vaorwatung wiad Tadelakt mit da Köin auftrogn mit Hoizbrettln und/oda an Kunststoffspachtl glätt und aunschliaßend mit Stana (Achat) vadichtt und poliat. Daunn wiad de Obaflächn no mit ana Saff behaundlt. De Grundmassn, des Tadelaktpuiva, is höi grailich. Es kaun mit Foabpigmentn, de ma in de nosse Massn voam Auftrogn einerian muass, gfeabt wean - wia mas grod hom wü. Original marokkanischs Tadelaktpuiva wiad mit Wossa aungeriat und is dann, luftdicht vaschlossn, a poar Tog laung in Ruah glossn.